<classify> JUHUDI za Wizara ya Mifugo na Uvuvi kudhibiti uvuvi haramu nchini zimeanza kuzaa matunda baada ya kuwezesha kuvunwa kwa tani 448,468 za samaki zenye thamani ya Sh trilioni 2.11 sawa na ongezeko la asilimia 15.72 ya samaki tani 387,543 zilizovunwa mwaka 20172018.Vile vile, katika mwaka 20182019 jumla ya tani 51,718.83 za mazao ya uvuvi na samaki hai wa mapambo 81,373 wenye thamani ya Sh bilioni 691.88 waliuzwa nje ya nchi.Ongezeko hili limetokana na juhudi za wizara katika kudhibiti uvuvi haramu nchini. Naomba hapa niweke vizuri kwamba pamoja na ongezeko hili lakini bado halijakidhi mahitaji ya samaki kwa watu wapatao milioni 55 hapa nchini, alisema Katibu Mkuu Uvuvi katika Wizara ya Mifugo na Uvuvi, Dk Rashid Tamatamah. Dk Tamatamah akizungumza jijini Dar es Salaam jana wakati wa ufunguzi wa kikao kazi cha watalaamu wa sekta ya uvuvi na wahariri wa vyombo vya habari nchini, alisema pia kiasi cha samaki waliopo katika maji ya Tanzania ni tani 2,803,000, ambao tani 2,210,00 wako Ziwa Victoria, tani 295,000 katika ziwa Tanganyika, tani 168,000 kwa ziwa Nyasa na tani 30,000 katika maziwa madogo na mito.Aliongeza kuwa hata hivyo licha ya kuwa na kiwango hicho cha samaki, lakini sekta hiyo imekuwa haingezeki kukidhi mahitaji kulingana na ongezeko la watu. Alisema wakati samaki wavuliwao kuanzia miaka ya 1990 hadi sasa kimebakia kuwa kati ya tani 350,000 na 400,000 kwa mwaka, lakini katika kipindi hicho idadi ya watu imeongezeka kutoka watu milioni 25 hadi kufikia watu 55, hali iliyosababisha kushuka kwa kiasi cha samaki kiliwacho kwa kila mtu kwa mwaka kutoka kilo 14 mwanzoni mwa miaka ya 1990 hadi kilo 8 kwa mwaka huu. Dk Tamatamah alisema kwa ujumla matokeo ya utafiti huo yanaonesha kuongezeka kwa samaki aina ya sangara katika Ziwa Victoria sambamba na sangara wazazi na kupungua sangara wachanga ikilinganishwa na mwaka 2017.  <topic>: KITAIFA 